CELEX: 32021D0879
Language: mt
Date: 2021-05-27 00:00:00
Title: Deċiżjoni ta’ Implimentazzjoni tal-Kunsill (UE) 2021/879 tas-27 ta’ Mejju 2021 dwar il-ħatra tal-President tal-Awtorità Ewropea tal-Assigurazzjoni u l-Pensjonijiet tax-Xogħol (EIOPA)

1.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 192/14
               
            
         DEĊIŻJONI TA’ IMPLIMENTAZZJONI TAL-KUNSILL (UE) 2021/879
         tas-27 ta’ Mejju 2021
         dwar il-ħatra tal-President tal-Awtorità Ewropea tal-Assigurazzjoni u l-Pensjonijiet tax-Xogħol (EIOPA)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) Nru 1094/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (1), u b’mod partikolari l-Artikolu 48(2) tiegħu,
         Billi:
         
                     (1)
                  
                  
                     Fil-25 ta’ Marzu 2021, il-Kunsill irċieva l-lista mqassra ta’ tliet kandidati kklassifikati magħżula mill-Bord tas-Superviżuri tal-EIOPA għall-pożizzjoni ta’ President tal-EIOPA.
                  
               
                     (2)
                  
                  
                     Fil-15 ta’ April 2021, it-tliet kandidati ġew intervistati mill-Presidenza tal-Kunsill f’isem l-Istati Membri.
                  
               
                     (3)
                  
                  
                     Fil-21 ta’ April 2021, il-Presidenza tal-Kunsill nediet konsultazzjoni informali u indikattiva dwar il-kandidata kklassifikata l-ewwel mill-Bord tas-Superviżuri tal-EIOPA, is-Sa Petra HIELKEMA.
                  
               
                     (4)
                  
                  
                     F’konformità mal-Artikolu 48(2) tar-Regolament (UE) Nru 1094/2010, li kien emendat mir-Regolament (UE) 2019/2175 tal-Parlament Ewropew u tal-Kunsill (2), il-Kunsill għandu jadotta deċiżjoni biex jaħtar il-President, wara konferma mill-Parlament Ewropew.
                  
               
                     (5)
                  
                  
                     Fil-5 ta’ Mejju 2021, il-Kunsill bagħat ittra lill-Parlament Ewropew li tiddikjara li, jekk il-Parlament Ewropew jikkonferma l-ħatra tas-Sa Petra HIELKEMA għall-pożizzjoni ta’ President tal-EIOPA, il-Kunsill jadotta deċiżjoni biex jaħtarha President tal-EIOPA.
                  
               
                     (6)
                  
                  
                     Fit-18 ta’ Mejju 2021, il-Parlament Ewropew ikkonferma lis-Sa Petra HIELKEMA għall-pożizzjoni ta’ President tal-EIOPA,
                  
               ADOTTA DIN ID-DEĊIŻJONI:
         
            Artikolu 1
            Is-Sa Petra HIELKEMA hija b’dan maħtura President tal-Awtorità Ewropea tal-Assigurazzjoni u l-Pensjonijiet tax-Xogħol (EIOPA) għal perijodu ta’ ħames snin mill-1 ta’ Settembru 2021.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-27 ta’ Mejju 2021.
            
               
                  Għall-Kunsill
               
               
                  Il-President
               
               P. SIZA VIEIRA
            
         
         
            (1)  ĠU L 331 15.12.2010, p. 48.
         
            (2)  Ir-Regolament (UE) 2019/2175 tal-Parlament Ewropew u tal-Kunsill tat-18 ta’ Diċembru 2019 li jemenda r-Regolament (UE) Nru 1093/2010 li jistabbilixxi Awtorità Superviżorja Ewropea (Awtorità Bankarja Ewropea), ir-Regolament (UE) Nru 1094/2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), ir-Regolament (UE) Nru 1095/2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq), ir-Regolament (UE) Nru 600/2014 dwar is-swieq tal-istrumenti finanzjarji; ir-Regolament (UE) 2016/1011 dwar l-indiċi użati bħala parametri referenzjarji fi strumenti finanzjarji u kuntratti finanzjarji jew dwar il-kejl tal-prestazzjoni ta’ fondi ta’ investiment, u r-Regolament (UE) 2015/847 dwar l-informazzjoni li takkumpanjat-trasferimenti ta’ fondi (ĠU L 334, 27.12.2019, p. 1).